Omgangsstauran naturreservat

Omgangsstauran naturreservat er et naturreservat helt øst på Nordkinnhalvøya i Gamvik kommune i Finnmark. Naturreservatet består av en 6 kilometer lang og 200–250 meter høy stupbratt klippe, samt en del av det innenforliggende fjellplatået og det tilstøtende område i sjøen. Reservatet ble opprettet i 1983, og formålet med vernet var å bevare et viktig fuglefjell, med tilhørende plantesamfunn, fugleliv og annet dyreliv i tilknytning til dette.

I fuglefjellet hekker krykkje, storskarv, lomvi, alke, teist og måker. Toppskarv er også påvist.

Referanser 

Ramsarområder i Norge
Naturreservater i Finnmark
Verneområder i Gamvik
Verneområder opprettet i 1996